หมุนรอบโลก
รัฐบาลญี่ปุ่นยุติการให้แนวโน้มเศรษฐกิจเป็นติดลบครั้งแรกในรอบ 4 เดือน สะท้อนว่าเศรษฐกิจญี่ปุ่นเริ่มมีเสถียรภาพขึ้นแล้ว
22 ธ.ค. 2555

รัฐบาลญี่ปุ่นยุติการให้แนวโน้มเศรษฐกิจเป็นติดลบครั้งแรกในรอบ 4 เดือน สะท้อนว่าเศรษฐกิจญี่ปุ่นเริ่มมีเสถียรภาพขึ้นแล้ว 
หลังจากที่ธนาคารกลางญี่ปุ่นอัดฉีดมาตรการทางการเงินครั้งใหม่อีก 10 ล้านล้านเยน (ราว 3.7 ล้านล้านบาท) ในโครงการช่วยซื้อสินทรัพย์ เป็นครั้งที่ 5 ในปีนี้ อย่างไรก็ตามทางการญี่ปุ่นได้เตือนว่าเศรษฐกิจญี่ปุ่นยังคงอ่อนแอ เนื่องจากผลกระทบการชะลอตัวของเศรษฐกิจโลก ดังนั้นจึงยังไม่สามารถวางใจได้
เฟซบุ๊ก อิงค์ เว็บไซต์เครือข่ายสังคมออนไลน์ชื่อดัง ได้เริ่มทดลองให้บริการระบบการส่งข้อความไปให้คนที่ไม่ได้อยู่ในรายชื่อเพื่อน (เฟรนด์ลิสต์) โดยคิดค่าบริการ 1 เหรียญสหรัฐ (ราว 29 บาท) ต่อ 1 ข้อความ ทั้งนี้ ข้อความที่ส่งไปจากการใช้บริการระบบดังกล่าวจะช่วยให้ผู้ส่งข้อความสามารถส่งข้อความไปถึงกล่องรับข้อความของคนที่ไม่ได้อยู่ในเฟรนด์ลิสต์ได้โดยตรง ซึ่งจะช่วยทำให้ผู้รับไม่พลาดข้อความที่สำคัญ เพราะการส่งแบบธรรมดาไปยังคนที่ไม่ได้อยู่ในเฟรนด์ลิสต์ อาจทำให้ข้อความนั้นถูกจัดไปรวมอยู่ในกลุ่มข้อความที่เป็นสแปม จนอาจทำให้ผู้รับพลาดข้อความที่สำคัญไป m